pythainlp/thai-open-data-go-th huggingface dataset:
มะดัน แค่แปรรูปเป็นก็ราคาพลิก
มะดันเป็นผลไม้ที่มีรสเปรี้ยว นิยมนํามาทานสดจิ้มพริกเกลือและยังนํามะดันมาแปรรูปเพื่อให้อยู่ได้นานมากยิ่งขึ้น ด้วยการนํามาดองไว้เป็นมะดันดอง หรือ การแช่อิ่มลูกมะดันให้มีรสชาติที่อร่อยมากยิ่งขึ้น  ไม่เพียงเท่านั้นเรายังนําลูกมะดันมาใช้ในการปรุงรสอาหารเพื่อเพิ่มรสเปรี้ยวแทนมะนาว โดยรสเปรี้ยวในมะดันยังเป็นตัวช่วยในการแก้ง่วงนอนได้ดีอีกด้วยครับ
หญ้าคา แปรรูปสร้างมูลค่าจากหญ้ารกร้าง
เมื่อพูดถึงหญ้าคาแล้วเราก็คงจะนึกถึงหลังคามุงบ้านที่ถูกสานมาจากหญ้าคากันใช่ไหมล่ะครับ แต่ประโยชน์ของหญ้าคาที่ขึ้นตามสวนป่าหรือไร่นาที่หลายๆ คนมักจะมองว่าไม่มีประโยชน์นั้น แท้จริงแล้วมีประโยชน์อย่างมากมายเลยล่ะครับ บางชุมชนแก้ปัญหาจากการที่มีพืชหญ้าคาขึ้นอยู่ในบริเวณที่ดินรกร้างหรือไร่นา ด้วยการนํามาเป็นพืชสร้างรายได้ให้แก่ชุมชนไม่ว่าจะเป็นการนํามาสานเป็นหลังคามุง ซึ่งจะทําให้ที่อยู่นั้นเย็นขึ้นโดยอาศัยอากาศจากธรรมชาติ และยังมีอายุใช้งานสี่ถึงห้าปีเลยทีเดียว ไม่เพียงเท่านั้นชาวบ้านยังนําหญ้าคามาตากแดดและสานเป็นตระกร้า กระเป๋า อุปกรณ์ต่างๆ เพื่อหารายได้เข้าสู่ชุมชนและครัวเรือนอีกด้วย
ไก่บ้าน หายาก รสชาติดี
ไก่บ้านนั้นเป็นพันธุ์ไก่ที่มาจากประเทศอินโดนีเซียและประเทศมาเลเซีย นิยมเลี้ยงไว้ตามบ้านเพื่อนํามารับประทานเป็นอาหาร และแพร่พันธุ์มายังประเทศไทยที่นิยมเลี้ยงไก่บ้านกันเพื่อบริโภคเนื้อและไข่ บ้างก็เอาไว้ขายด้วย แต่หลายบ้านมักจะเลี้ยงไว้โดยวิธีปล่อยเลี้ยงตามธรรมชาติตลอดเวลา ไม่มีการกักบริเวณไก่ไว้ดูแล ทําให้ไก่อาจจะสูญหายไป แต่ไก่บ้านนั้นเป็นไก่ที่ออกไข่ได้น้อยเฉลี่ยประมาณ 60-70ฟองต่อปี ชาวบ้านส่วนใหญ่จึงนิยมเลี้ยงไก่บ้านเพื่อทานเนื้อมากกว่า
ต้นเฉาก๊วย พืชสมุนไพรสําหรับทําขนมหวาน
เพื่อน ๆ เกษตรกรคงจะรู้จักต้นเฉาก๊วยกันดีนะครับ เพราะส่วนใหญ่แล้วต้นเฉาก๊วยนั้นจะถูกนําไปใช้เป็นส่วนผสมของขนมหวานหรือน้ําต่าง ๆ โดยที่ทุกคนก็ต่างเรียกติดปากขนมหวานที่มีลักษณะเป็นวุ้นสีดําที่มีส่วนผสมจากต้นเฉาก๊วย ว่าเฉาก๊วยอีกด้วยครับ  ซึ่งเมนูสุดอร่อยก็คงจะหนีไม่พ้นเฉาก๊วยนมสด หรือใช้เป็นส่วนผสมในไอศครีมกะทิ รวมทั้งน้ําแข็งไสและขนมหวานบางชนิดด้วย
ปอเทือง ดอกสวยประโยชน์เยอะ
ทุ่งปอเทือง น่าจะเริ่มได้รับความนิยมในช่วงไม่กี่ปีที่ผ่านมา ตามกระแสของการโพสต์ภาพสวย ๆ ในหน้าสื่อสังคมออนไลน์ต่าง ๆ จนทําให้หลายคนเริ่มหันมาให้ความสนใจกับพืชชนิดนี้กันมากขึ้น ต้นปอเทืองนั้นนอกจากจะปลูกไว้เพื่อความสวยงามแล้ว ยังมีประโยชน์หลากหลายที่คนโบราณเขาทราบกันมาช้านานแล้วครับ โดยเฉพาะในแง่ของเกษตรกรรม ที่เรามักปลูกปอเทืองเพื่อเป็นปุ๋ยกลบหน้าดินให้แก่พืชชนิดอื่น เนื่องจากในปอเทืองนั้นมีสารไนโตเจนสู งซึ่งเป็นสารที่สามารถพบได้ทั่วไปในพืชจําพวกถั่ว และหากเพื่อนๆ เกษตรกรท่านใดมีปัญหาเรื่องหน้าดินพังทลายแล้ว ยังสามารถใช้ต้นปอเทืองมาปลูกเป็นพืชคลุมกันดินพังได้อีกด้วยครับ ในแง่ของปศุสัตว์นั้น เพื่อนๆ เกษตรกรที่เลี้ยงสัตว์จําพวกโคกระบือไว้ใช้งาน หรือเพื่อผลิตเป็นผลผลิตหลักนั้นนิยมปลูกต้นปอเทืองไว้เพื่อใช้เป็นอาหารให้แก่โคกระบือในฟาร์ม และยังสามารถใช้ดอกของปอเทืองเป็นอาหารสุกรได้ด้วยครับ
ลูกเนียง ทานอร่อยสร้างรายได้
หากพูดถึงลูกเนียงแล้วหลาย ๆ คนก็คงจะต้องนึกถึงภาคใต้ของไทยเรา เพราะลูกเนียงนั้นมักจะขึ้นในเขตร้อนชื้น แถบตะวันออกเฉียงใต้รวมถึงประเทศไทยด้วย ทั้งยังมีในประเทศเพื่อนบ้านทั้งพม่า มาเลเซีย หรืออินโดนีเซีย โดยในประเทศไทยโดยเฉพาะทางใต้มักจะใช้ลูกเนียงในการเป็นวัตถุดิบประกอบอาหาร ไม่ว่าจะใช้ปรุงรสให้อร่อยกล่อมกลมขึ้น หรือใช้รับประทานเป็นเครื่องเคียงกับน้ําพริก แกงส้ม แกงมะเขือ แกงพริก หรือผัดเผ็ด ซึ่งส่วนใหญ่ก็จะรับประทานกับอาหารรสจัด แต่ไม่เพียงใช้รับประทานคู่กับอาหารพื้นบ้านเท่านั้น ยังสามารถนําลูกเนียงมาทําเป็นของหวานได้อีกด้วย ไม่ว่าจะเป็นการรับประทานลูกเนียงกับมะพร้าวขูดขาวและจิ้มเกลือกับน้ําตาล ก็เป็นของหวานที่มีรสชาติอร่อยไปอีกแบบ
หญ้าแพงโกล่า ต้นทุนต่ําทํากําไรได้นาน
ในปัจจุบันเพื่อนๆ เกษตรกรหลายท่านอาจจะยังเลี้ยงสัตว์เคี้ยวเอื้องอย่าง วัว ควาย เพื่อใช้ในการทําเกษตรกรรมอยู่ วิธีการให้อาหารสัตว์เหล่านี้โดยทั่วไปก็คงจะหนีไม่พ้นการพาวัวควายออกหาหญ้ากินตามธรรมชาติ โดยหญ้าที่ใช้เลี้ยงวัวควายส่วนใหญ่นั้นก็คือ หญ้าแพงโกล่า ที่เป็นอาหารชั้นดีสําหรับสัตว์เคี้ยวเอื้อง
ไก่ดํา อาหารบํารุงสุขภาพ
ไก่ดํานั้นมีต้นกําเนิดมาจากประเทศมองโกเลีย จนในปัจจุบันมีการแพร่พันธุ์จนเข้ามาถึงในประเทศไทย นอกจากนี้แล้วยังได้มีการนําไก่ดําไปปรับปรุงสายพันธุ์อย่างต่อเนื่อง เพื่อให้ได้สายพันธุ์ที่ดียิ่งขึ้น เช่นสายพันธุ์ไก่ดําภูพานที่ถูกพัฒนาขึ้นมาโดย คณะทรัพยากรธรรมชาติและอุตสาหกรรมเกษตรมหาวิทยาลัยเกษตรศาสตร์ เพื่อปรับปรุงพันธุ์ไก่ดําให้ดียิ่งขึ้น และช่วยส่งเสริมให้เกษตรกรไทยมีพันธุ์ไก่ดําไปเลี้ยงกันได้มากขึ้น
ใบหูกวาง มีประโยชน์มากกว่าที่คิด
ใบหูกวางเป็นผลผลิตจากต้นหูกวางที่สามารถพบได้โดยง่ายในแทบทุกพื้นที่ของประเทศไทย เมื่อคิดถึงต้นหูกวาง เรามักจะคิดถึงใบที่ร่วงหล่นง่าย จนหากไม่รู้สรรพคุณของใบหูกวางก็คงมีหลายคนที่มีความคิดไม่อยากจะปลูกต้นหูกวางนี้ไว้เพราะต้องเสียเวลาเก็บกวาดใบที่ร่วงหล่นลงมาอยู่บ่อยครั้ง แต่ถึงอย่างไรแล้วต้นหูกวางนั้นก็ยังคงถูกใช้เป็นพืชประดับอยู่บ้างครับ
ใบแมงลัก พืชต้นเล็กสรรพคุณโต
หลาย ๆ คนคงรู้จักแมงลักกันดี แต่คงมีน้อยคนที่จะรู้ว่าอาหารที่เรารับประทานในแต่ล่ะวันรวมถึงผลิตภัณฑ์เครื่องใช้ต่าง ๆ นั้นมีส่วนผสมมาจากใบแมงลักและเมล็ดของแมงลัก โดยชาวบ้านชอบนําใบแมงลักมาใช้ปรุงอาหารต่างๆ บ้างก็นํามารับประทานเป็นเครื่องเคียงอาหารบางประเภท เช่นขนมจีน ส้มตํา เป็นต้น  ใบแมงลักนั้นสามารถดับกลิ่นคาวของอาหารบางชนิดได้ เพราะใบแมงลักจะมีกลิ่นฉุน นอกจากนี้ใบแมงลักยังสามารถสกัดเป็นน้ํามันสารระเหย นํามาผสมกับผลิตภัณฑ์เครื่องสําอางได้อีกด้วย และยังสามารถเอาใบแมงลักที่ตากแห้งมาดื่มกับน้ําร้อนได้ด้วยครับ ไม่เพียงเท่านี้เมล็ดหรือผลของแมงลักยังมีประโยชน์โดยสามารถนํามาใช้เป็นส่วนประกอบของอาหารได้
ระกํา ผลไม้หวานทรงเสน่ห์
ระกําเป็นผลไม้ที่หลาย ๆ คนต่างรู้จักกันเป็นอย่างดี ระกํามีลักษณะคล้ายกับสละซึ่งเป็นผลไม้ที่คนไทยนิยมบริโภคไม่ยิ่งหย่อนไปกว่ากัน โดยรสชาติที่หวานอมเปรี้ยวอันเป็นเอกลักษณ์ของผลระกํานั้น จึงไม่แปลกที่สามารถดึงดูดใจผู้บริโภคได้อย่างมากมาย อีกทั้งหากได้ลองรับประทานไปแล้วยังทําให้รู้สึกสดชื่นอีกด้วย เพราะผลของระกําจะประกอบไปด้วยน้ําเยอะมาก ชาวบ้านจึงนิยมปลูกเยอะขึ้นตามความต้องการของผู้บริโภค โดยเฉพาะในจังหวัดตราดที่ถือว่าเป็นจังหวัดที่ขึ้นชื่อในเรื่องของผลระกําเลยก็ว่าได้ครับ
มอดร้ายศัตรูพืช
มอดศัตรูพืชนั้นเป็นสัตว์ตัวเล็กที่พวกเรานั้นคงรู้จักกันดี เพราะเจ้ามอดแต่ล่ะชนิดนั้น มีมาตั้งแต่เวลาช้านานอยู่คู่กับพืชพันธุ์ต่าง ๆ ของเรา โดยคอยเฝ้าทําลายพันธุ์พืชต่าง ๆ ของชาวบ้านไม่ว่าจะเป็นข้าวโพด ข้าวสาร หรือกาแฟ รวมทั้งเผือกและถั่วเป็นต้นครับ
ไก่เบตง ไก่เนื้อรสเด็ด
ไก่เบตงนั้นเป็นการปรับปรุงสายพันธุ์ไก่ที่มีชื่อเสียงในจังหวัดยะลา โดยเป็นไก่ที่เกิดมาจากไก่สายพันธุ์แลนซาน จนกลายมาเป็นไก่เนื้อพื้นเมืองของประเทศจีน ซึ่งมีชื่อว่า ไก่กวางไซ และในปัจจุบันก็มีการปรับปรุงสายพันธุ์จนเป็นไก่เบตงในที่สุด โดยตั้งชื่อไก่ตามสถานที่แรกที่เกิดไก่พันธุ์นี้ขึ้น ที่อําเภอเบตง จังหวัดยะลา นั่นเอง ในปัจจุบันได้มีการเพาะพันธุ์ไก่เลี้ยงในจังหวัดสามชายแดนมากขึ้น โดยจะพบที่จังหวัดปัตตานีและจังหวัดนราธิวาสเพิ่มเข้ามาอีกด้วย
ว่านรางจืด สมุนไพรถอนพิษได้
ว่านรางจืดนั้นเป็นสมุนไพรที่พบเจอได้ทุกภาคในประเทศไทยโดยแต่ล่ะภาคนั้นจะมีชื่อเรียกที่แตกต่างกันไปตามภาษาท้องถิ่นของแต่ล่ะภาค เช่น ในภาคใต้จังหวัดนครศรีธรรมราช จะเรียกว่า ทิดพุด ส่วนจังหวัดยะลาจะเรียกว่า คาย ส่วนจังหวัดเพชรบูรณ์นั้นจะเรียกว่า แอดแอ ย่าแย้ หรือ จังหวัดแม่ฮ่องสอน จะเรียกว่า ซั้งกะ ปั้งกะละ เป็นต้น  โดยสาเหตุที่พืชรางจืดพบในประเทศไทยเกือบทุกพื้นที่เพราะพืชสมุนไพรรางจืดนั้นชอบขึ้นในป่าดิบชื้น ป่าเบญจพรรณ ซึ่งเป็นป่าที่มีอยู่มากในประเทศไทย
ต้นสาคู หายากแต่ปลูกได้ง่าย
ต้นสาคู เมื่อได้ยินชื่ออาจจะรู้สึกไม่คุ้นหู แต่หากพูดถึงขนมสาคูแล้วหลาย ๆ คนคงนึกถึงขนมหวานไทยที่มีลักษณะเป็นลูกกลม ๆ ใสๆออกสีขาวอมม่วงด้านในสอดไส้หมูหรือประกอบไปด้วยไส้อื่น หรือขนมหวานไทยที่แป้งถูกปั้นเป็นลูกกลมๆ เช่นกันก่อนจะราดด้วยน้ํากะทิปนน้ําเชื่อม ขนมหวานเหล่านั้นถูกทํามาจากแป้งสาคูที่มาจากต้นสาคูครับ ทําให้คงรสชาติหวานมันหอมอร่อยไว้ในตัว
มะเดื่อฝรั่ง พืชร้อยปีสร้างรายได้ยาวนาน
มะเดื่อฝรั่ง เป็นพืชที่พวกเราส่วนใหญ่มักจะไม่ค่อยให้ความสนใจสักเท่าไหร่ จนกระทั่งมีการนํามะเดื่อฝรั่งมาวิจัยโดยมหาวิทยาลัยเกษตรศาสตร์และโครงการหลวงเป็นเวลาถึง 25 ปี เพื่อที่จะให้พี่น้องบนพื้นที่สูงหันมาปลูกมะเดื่อฝรั่งแทนฝิ่น และเพื่อนๆ เกษตรกรบนพื้นที่สูงก็หันมาปลูกมะเดื่อฝรั่งมากยิ่งขึ้น มีความสนใจที่จะทดลองปลูกมะเดื่อฝรั่งพันธุ์ต่างๆ จนในที่สุดก็ได้มะเดื่อฝรั่งพันธุ์ที่ต้องการ เหตุที่เพื่อนๆ ในแถบภาคเหนือหันมาปลูกมะเดื่อฝรั่งมากขึ้นเพราะ มะเดื่อฝรั่งนั้นมีประโยชน์ที่หลากหลาย ไม่ว่าจะเป็นการนําผลไปแปรรูปเป็นอาหารต่างๆ เช่น ผลไม้กวน เค้ก พุดดิ้ง ไอศครีม แถมผลแบบแห้งยังสามารถนําไปผลิตเป็นกาแฟได้อีกด้วย
แมลงเต่าทองตัวฉกาจ ปราบศัตรูพืชร้าย
เพื่อนๆ เกษตรกรหลายท่านอาจพบเจอปัญหาแมลงศัตรูพืชที่สร้างความวุ่นวายและความเสียหายให้กับผลผลิตทางการเกษตรอย่างไม่น่าให้อภัย ไม่ว่าจะเป็นการกัดกินผลผลิตที่ปลูก หรือ เป็นพาหะนําพาโรคมาสู่พืชพันธุ์ที่เพาะเลี้ยงเอาไว้ จนเป็นสาเหตุให้เกิดความเสียหายต่อผลผลิตของเรา ทําให้เราต่างก็หาหลากหลายวิธีไว้ใช้ในการปราบศัตรูพืชเหล่านั้น ไม่ว่าจะเป็นวิธีการทางชีวภาพหรือโดยสารเคมี
ลูกอ๊อด สัตว์ตัวจิ๋วราคาแจ๋ว
ในอดีตนั้นลูกอ๊อดเป็นสัตว์ที่เราไม่นิยมนํามาบริโภคกันสักเท่าไหร่ หรือหากมีการนํามารับประทานเป็นอาหารก็จะมีเพียงเฉพาะในภาคอีสาน ที่นิยมนํามารับประทานกับข้าวเหนียวร้อน ๆ บ้างก็อาจนํามาปรุงอาหารโดยวิธีการย่าง หรือทําเป็นลาบ เป็นต้น  ในบางท้องที่ก็อาจนําลูกอ๊อดไปให้เป็นอาหารสัตว์เลี้ยงต่างๆ
ปลาไหลเผือก สมุนไพรไม่ใช่ปลา!!
ปลาไหลเผือกนั้นเป็นพืชสมุนไพรที่มีชื่ออยู่ในตําราแพทย์แผนไทยมาช้านาน  เป็นพืชที่พบเจอได้ง่ายในแถบชายแดนภาคใต้ และประเทศที่อยู่ติดแถบชายแดนภาคใต้ เช่น ประเทศมาเลเซีย และยังพบได้ในแถบเอเชียตะวันออกเฉียงใต้อย่างประเทศไทยของเราอีกด้วย
ผักกระเฉด ผักใบเขียวสร้างรายได้
ผักกระเฉดเป็นผักใบเขียวที่มีรสชาติอร่อย เนื้อสัมผัสเมื่อเคี้ยวจะมีความกรอบโดยที่ไม่ต้องใส่สารเคมีใด ๆ ทั้งสิ้น ชาวบ้านจึงนิยมนําไปใช้ประกอบอาหารต่าง ๆ ไม่ว่าจะเป็น แกงส้ม ผัดผัก ต้ม หรือเอาไว้ทานกับส้มตํา และเมนูที่อร่อยและพลาดไม่ได้เลยก็คือ ผัดกระเฉดหมูกรอบนั่นเองครับ เรียกได้ว่าเป็นเมนูที่อยู่คู่ทุกร้านอาหารและทุกบ้านเลยก็ว่าได้ เนื่องจากรสชาติของผักกระเฉดนั้นมีความเป็นเอกลักษณ์ จึงทําให้หลายครัวเรือนและกิจการร้านอาหารนิยมซื้อผักกระเฉดมาปรุงรสอาหารกันเยอะขึ้น ทําให้เพื่อนๆ เกษตรกรต่างหันมาเพาะปลูกผักกระเฉดกันมากยิ่งขึ้น โดยทําเงินได้กว่าหนึ่งหมื่นบาทต่อเดือนเลย
มะไฟ ผลไม้รสเปรี้ยวหวาน
มะไฟนั้นเป็นผลไม้ที่มีอยู่ทุกพื้นที่ในประเทศไทยครับ โดยในภาคกลางนั้นจะเรียกชื่อว่า มะไฟ และภาคใต้นั้นจะเรียกชื่อว่าส้มไฟ โดยมะไฟในประเทศไทยนั้นมีอยู่มากมายหลากหลายสายพันธุ์ครับ แต่มะไฟที่มีราคาสูงในปัจุบันนั้นคือ มะไฟพันธุ์ทองสยามที่มีราคาประมาณ 80 บาทต่อกิโลกรัม  ผู้บริโภคจะนิยมรับประทานผลของมะไฟแบบสด แต่ในบางที่นั้นอาจนําเอาผลไปปรุงรสอาหารให้มีรสเปรี้ยว รวมถึงเอายอดของมะไฟไปใช้ในการปรุงอาหารต่างๆได้อีกด้วยครับ ไม่เพียงเท่านั้น มะไฟยังมีสรรพคุณสามารถใช้เป็นยารักษาโรคได้ด้วย
การทาบกิ่ง ขยายพันธุ์พืช
ในปัจจุบันนั้นเพื่อนๆ เกษตรกรทุกท่านคงจะทราบกันดีอยู่แล้วนะครับว่าวิธีการปลูกพืชหรือการขยายพันธุ์พืชเพื่อใช้เพาะพันธุ์ในการเกษตรนั้นมีมากมายหลากหลายวิธี ไม่ว่าจะเป็นการเพาะพันธุ์พืชโดยวิธีทางธรรมชาติ เช่น การหว่านเมล็ดพันธุ์พืช หรือ การเพาะพันธุ์พืชโดยวิธีตัดต่อทางพันธุกรรมซึ่งเป็นวิธีทางวิทยาศาตร์ และ การเพาะพันธุ์พืชโดยวิธีที่ไม่อาศัยวิธีการตามธรรมชาติอีกวิธีหนึ่งที่ได้รับความนิยมเป็นอย่างมากในหมู่พี่น้องชาวเกษตรกรทุกท่านก็คงจะหนีไม่พ้น การขยายพันธุ์พืชโดยการทาบกิ่งครับ
มดแดง รู้จักมดแดงและวิธีเก็บไข่มดแดง
หากมองหาสัตว์ที่พบเจอได้ง่ายโดยทั่วไปและหลายคนคงคาดไม่ถึงว่าสัตว์พวกนี้จะสร้างประโยชน์ให้กับเราได้ สัตว์ที่พูดถึงอยู่นี้ก็คือ มดแดงครับ มดแดงเป็นสัตว์ที่พบเจอได้ในทุกพื้นที่และทุกสภาพอากาศ เพียงแค่วางขนมหรืออาหารตั้งไว้บนพื้นก็อาจจะเจอมดแดงตัวน้อยเดินหน้ากันเข้ามาทักทายอย่างไม่ขาดสายแน่นอนและหากเพื่อนๆ เกษตรกรสังเกตก็จะเห็นว่ามดแดงนั้นจะชอบอยู่กันเป็นฝูง เพราะมดมันเป็นสัตว์สังคม และเพื่อที่จะปกป้องตัวเองจากศัตรูที่อยู่ท่ามกลางโลกภายนอกด้วยแล้วการอยู่รวมกันถือเป็นสิ่งที่ตอบโจทย์พวกมันมากยิ่งขึ้นครับ เพื่อที่จะช่วยในเรื่องของการหาอาหาร หรือ เลี้ยงดูประชากรมดด้วยกันเองเรียกได้ว่าเป็นสัตว์ที่มาพร้อมกับความสามัคคีเลยครับ
ส้มป่อย ไม้มงคลแห่งเมืองเหนือ
ส้มป่อย นั้นเป็นพืชที่นิยมอย่างมากในภาคเหนือของไทย เป็นพืชพื้นบ้านของภาคเหนือซึ่งชาวบ้านจะนิยมนําใบอ่อนและฝักอ่อน ไปใช้ประกอบอาหาร และยังนําเอาไปใช้ในการประกอบพิธีกรรมทางศาสนารวมถึงพิธีความเชื่อต่างๆ ของชาวล้านนา ถือเป็นไม้มงคลชนิดหนึ่ง โดยเชื่อว่าส้มป่อยเป็นพืชที่สามารถปัดเป่าสิ่งชั่วร้ายต่างๆ ได้ ดังนั้นจึงถูกนํามาผสมในน้ําร่วมกับน้ําอบ เพื่อใช้เป็นน้ํามนต์ในพิธีต่างๆ รวมทั้งใช้ในการรดน้ําดําหัวในประเพณีสงกรานต์อีกด้วย
ถั่วงอก เพาะง่ายได้ผลผลิตทันใจ
เมื่อนึกถึงผักที่ปลูกง่ายขึ้นไวแล้วก็คงจะนึกถึงผักอะไรไม่ได้เลยนอกจากถั่วงอกครับ เพื่อนๆ เกษตรกรหลายๆ ท่านคงจะเคยปลูกถั่วงอกกันมาตั้งแต่เด็กเลยใช่ไหมครับ แต่รู้ไม่ว่านอกจากจะปลูกเพื่อทดลองได้แลัว ถั่วงอกยังสามารถปลูกเพื่อเก็บเกี่ยวผลผลิตนําไปขายได้อีกด้วย หากใครกําลังอยากปลูกพืชผักสวนครัวครั้งแรกแล้วกําลังคิดไม่ออกว่าจะปลูกอะไรแนะนําถั่วงอกเลยครับเพราะปลูกง่ายเก็บเกี่ยวได้ไว เหมาะสําหรับมือใหม่อย่างมากครับ
ลิ้นจี่ นพ.1 ทางเลือกใหม่ ของเกษตรกร ภาคอีสาน
ลิ้นจี่ ผลไม้เศรษฐกิจชั้นดีอีกชนิดหนึ่งของประเทศไทย มีแหล่งปลูกลิ้นจี่ ใหญ่ๆ อยู่ 2 แหล่ง คือ ภาคเหนือตอนบน และ ภาคกลางเฉพาะ จ.สมุทรสงคราม ส่วนในภาคอื่นๆ การปลูกยังมีน้อย เป็นแบบกระจายตัว อย่างในภาคอีสาน เช่น จังหวัดเลย นครพนม และหนองคาย เป็นต้น
แกลบ ใช้ได้สารพัดประโยชน์
หากย้อนกลับไปในสมัยอดีต เพื่อนๆ เกษตรกรหลายท่านคงคิดว่าแกลบนั้นไม่มีประโยชน์เพราะไม่สามารถที่จะใช้รับประทานเป็นอาหารได้ แต่ในปัจจุบันนั้นกลับตรงกันข้ามกับเมื่อก่อนครับ เพราะมีเพื่อนๆ เกษตรกรหลายท่านที่นําแกลบที่ได้จากข้าวนั้นมาใช้ประโยชน์ในด้านต่างๆไม่ว่าจะเป็นการใช้ทําปุ๋ยพืช หรือการใช้เป็นเชื้อเพลิงในครัวเรือน ตลอดจนสามารถใช้เป็นวัสดุในการผลิตสิ่งก่อสร้างในโรงงานอุตสาหกรรมได้อย่างมากมายเลยที่เดียวครับ เห็นไม่ล่ะว่าแกลบข้าวที่เราเห็นกันอยู่ทุกวันและคิดว่าไร้ประโยชน์นั้น หากนํามาศึกษาและแปรรูปแล้วก็สามารถนํามาใช้ประโยชน์ในด้านต่างๆได้อีกมากมาย
นกนางแอ่น เลี้ยงไม่ง่ายแต่รายได้มหาศาล
หากพูดถึงสัตว์เศรษฐกิจแล้ว นกนางแอ่นก็คงจะเป็นสัตว์อีกชนิดหนึ่งที่ทุกคนนึกถึงกันครับ เพราะสัตว์เศรษฐกิจอันดับต้นๆของไทยที่สร้างรายได้อย่างมหาศาลนั้นก็คงจะหนีไม่พ้นเจ้านกนางแอ่นนี่แหละครับ ที่ทําเงินเข้าประเทศได้มากที่สุดในตลอดหลายปีที่ผ่านมา นับได้ว่ารังนกนางแอ่นนั้นเป็นที่ต้องการในต่างประเทศเป็นอย่างมากครับ
ไมยราบ สมุนไพรที่มีลักษณะพิเศษ
ไมยราบเป็นไม้เลื้อยประเภทล้มลุก แผ่กระจายไปตามพื้นดิน มักชูยอดสูงขึ้นระหว่างต้น มีหนามเล็กไม่ยาวนัก มีดอกเป็นช่อกลมมนสีชมพู มีก้านและฝักยาวรูปเรียวแบน ๆ เวลาเอามือไปสัมผัสจะมีขนเหนียวติดมือ ไมยราบเป็นไม้ที่น่าสนใจ มีลักษณะที่ประหลาด คือ เมื่อถูกสัมผัสจะหุบใบเข้าหากัน และจะบานออกเมื่อเวลาผ่านไปไม่ถึง 1 นาทีหรือเมื่อถูกลมพัดผ่านซึ่งเป็นการป้องกันตนเองจากการถูกคุกคามอย่างหนึ่งตามธรรมชาติของพืชชนิดนี้  โดยมีพืชในวงษ์เดียวกันอีกชนิดหนึ่งคือ ผักกระเฉดนั่นเองครับ
ดอกกระเจียว คู่แข่งน้อยทําเงินได้เยอะ
เมื่อพูดถึงดอกกระเจียวแล้ว เพื่อนๆเกษตรกรหลายๆท่าน คงนึกถึงสถานที่ท่องเที่ยวที่เต็มไปด้วยทุ่งดอกกระเจียวหลากหลายสีสันในภาคอีสานกันอยู่ใช่ไหมล่ะครับ  แต่คงจะมีน้อยคนที่ไม่รู้ว่านอกจากดอกกระเจียวจะสามารถปลูกไว้เป็นไม้ประดับแล้ว ยังสามารถปลูกไว้รับประทานได้อีกด้วยครับ  ดอกกระเจียวนั้นสามารถใช้เป็นส่วนประกอบอาหารที่นิยมในภาคอีสาน ไม่ว่าจะใช้เป็นส่วนผสมในการทําแกงอ่อมดอกกระเจียวหวาน หรือใช้รับประทานกับน้ําพริกสดๆ ก็ถูกปากไม่แพ้กัน
สาเก ไทย ยิ่งยากยิ่งได้มาก
ความเข้าใจของคนไทยเราส่วนใหญ่  ถ้าเอ่ยชื่อ สาเก ความคิดแรกสุดที่จะผุดขึ้นมาในหัวทันทีคือเหล้าสาเกของคนญี่ปุ่น หรืออาจจะเข้าใจว่าเป็นผลไม้ที่ถูกนํามาทําเหล้าสาเกกันไปเลยครับ แต่จริงๆ  แล้ว ยังมีพืชไทยเราที่มีชื่อว่า ต้นสาเก ที่คนจํานวนมากนั้นนึกไม่ออกเลยว่า ผลสาเก หรือต้นสาเก มีหน้าตาเป็นอย่างไร
พีทมอส คืออะไร?
เพื่อนๆ เกษตรกร ที่เพาะพันธุ์ผลผลิตของตัวเองด้วยการเพาะเมล็ด หรือ เพาะต้นกล้า มักจะรู้จักกับพีทมอสกันเป็นอย่างดี  บางคนก็ใช้อยู่แล้วเป็นประจํา เพราะช่วยทําให้การเพาะพันธุ์ผลผลิตของเราได้ผลอย่างงดงาม มีเปอร์เซ็นต์การงอกสูง  ระบบรากแข็งแรง ปลอดโรค และ ทําให้ต้นกล้าเจริญเติบโตได้ดี แต่สําหรับเพื่อนเกษตรกร ที่ไม่เคยใช้ เพราะไม่รู้จัก หรือยังติดใจเรื่องราคาที่สูง ก็อาจมีข้อสงสัยว่า พีทมอส ทํามาจากอะไร  ทําไมถึงได้มีราคาแพง
เลี้ยงกุ้งฝอยในบ่อดิน
กุ้งฝอยเป็นกุ้งน้ําจืดขนาดเล็ก โดยลูกกุ้งฝอยขนาดเล็กมีลักษณะคล้ายกับลูกกุ้งก้ามกรามมาก แต่มีลักษณะเด่นที่สามารถแยกได้ระหว่างลูกกุ้งก้ามกรามกับลูกกุ้งฝอยคือกรีของกุ้งฝอยจะมีฟันด้าน โดยฟันจะมีไม่เกิน 7 ซี่ ส่วนด้านล่างมีฟันเพียง1-2ซี่ ขณะที่กรีของกุ้งก้ามกรามมีลักษณะโค้งขึ้น มีฟันหยักด้านบนจํานวนมาก กุ้งฝอยนั้นจะมีลักษณะลําตัวใส เปลือกหุ้มตัวบาง ขนาดความยาวอยู่ระหว่าง 15 ถึง 54 มิลลิเมตร
รากบัว สมุนไพรใต้น้ําที่ต้องอนุรักษ์
รากบัว คือสมุนไพรอีกชนิดหนึ่งที่มีประโยชน์มากมาย อุดมไปด้วยเส้นใย วิตามินหลายชนิดและแร่ธาตุต่าง ๆ ที่มีประโยชน์ต่อร่างกาย สามารถเสริมสร้างภูมิคุ้มกันโรคได้หลายชนิด ทําให้สุขภาพแข็งแรง โดยเฉพาะบํารุงเส้นผม และระบบสายตา กระตุ้นการไหลเวียนของโลหิต ป้องกันอาการของโรคหัวใจ ลดความเครียด ควบคุมความดันโลหิต และระบบขับถ่ายให้เป็นปกติ ชาวบ้านมักจะนํารากบัวมารับประทาน โดยการปรุงเป็นอาหารด้วยวิธีต่าง ๆ เช่น การนํามาหั่นให้เป็นรูปครึ่งวงกลม หนาประมาณ 2-3 มม. ใช้เป็นเมนูผัดได้หลายอย่าง หรือถ้าหั่นเป็นชิ้นพอคํา ก็จะนํามาปรุงเป็นอาหารญี่ปุ่นก็ได้ นอกจากนั้นถ้าหั่นตามความยาวของรากบัว ก็จะนํามาทอดหรือมาเคี่ยวใช้เป็นก้อนก็ได้ รากบัวยังใช้ผสมเป็นผักสลัด วิธีทําได้แก่การหั้นเป็นชิ้นบาง ๆ หรือนํามาทอดกรอบบริโภคเป็นอาหารว่าง
มะเขือพวงทานอร่อย สร้างรายได้
หากพูดถึงมะเขือพวงแล้วหลายๆคนคงจะนึกถึงอาหารและหิวขึ้นมาทันทีเลยใช่ไหมล่ะครับ เพราะมะเขือพวงนั้นเป็นที่รู้จักกันดีและทุกพื้นที่นิยมนําไปประกอบวัตถุดิบในการทําอาหารไม่ว่าจะเป็นแกงกะทิหมูมะเขือพวง แกงอ่อม ใช้เป็นผักเครื่องเคียงในการทานอาหาร หรือ ใช้ใส่ในแกงเขียงหวานโดยทําให้อาหารนั้นมีรสชาติดียิ่งขึ้นและน่ารับประทานมากขึ้น มะเขือพวงนั้นไม่เพียงแต่เป็นที่นิยมในประเทศไทยเท่านั้นแต่ยังเป็นที่ต้องการในต่างประเทศอีกด้วย ทําให้ประเทศไทยนั้นส่งออกมะเขือพวงทั้งในรูปแบบผลผลิตสด รวมทั้งรูปแบบที่ผ่านการแปรรูปแล้วอีกด้วยครับ ทําให้มะเขือพวงนั้นสามารถสร้างรายได้อย่างดีให้กับเพื่อนๆ เกษตรกรผู้เพาะปลูกครับ หากปลูกเป็นจํานวนมากแล้วเดือนนึงก็ได้กําไรไม่น้อยเลยล่ะครับ
กระท้อน สิบปีราคาก็ดีตลอด
กระท้อนเป็นหนึ่งในผลไม้ เพียงไม่กี่ชนิดที่นําไปแปรรูป เป็นอาหารคาวหวาน ของว่างทานเล่นหรือ เครื่องดื่มอีกหลายชนิด เช่น กระท้อนทรงเครื่อง ตําหรือยํากระท้อน จะทําเป็นของหวานอย่างลอยแก้ว แช่อิ่ม หรือแยม กระท้อนทําได้ทั้งหมด จากจุดแข็งนี้ทําให้ราคาผลผลิตของเพื่อนๆ เกษตรกรผู้ปลูกกระท้อนนั้นค่อนข้างมั่นคง คุ้มค่า ได้ราคาดี มีน้อยครั้งที่จะเจอปัญหาราคาตกต่ํา เพราะกระท้อนนั้นแปรรูปได้มากมายจริงๆ
หญ้าขน ปลูกได้ กําไรงาม
หญ้าขน มีชื่อฝรั่งว่า Para Grass แต่พวกเราทั่วไปจะรู้จักในชื่อว่า หญ้าขน ตามลักษณะเด่นของพืชชนิดนี้  คือเป็นหญ้าที่มีไรขนอ่อน ๆ ขึ้นอยู่ทั่วไปตามใบ และลําต้น  หญ้าขนเป็นพืชอาหารสัตว์ที่นิยมกัน ชนิดหนึ่ง เพราะ มีคุณค่าทางอาหาร อย่าง โปรตีนสูง  ซึ่งช่วยในการเจริญเติบโต ซ่อมแซมส่วนที่สึกหรอ ให้แก่สัตว์ประเภทเคี้ยวเอื้อง เช่น โค กระบือ แกะ แพะ และม้า
ตู้ฟักไข่ และการคัดไข่เพื่อให้ได้ผลผลิตสูง
ตู้ฟักไข่ เป็นอุปกรณ์ที่เราใช้เพื่อเป็นตัวช่วยในการควบคุมสภาวะแวดล้อมในการฟักไข่ได้อย่างดี เพราะเพื่อนๆเกษตรกรผู้เลี้ยงไก่ ต่างมีความคาดหวังให้ไข่ที่ฟักเกิดได้เต็ม 100%  หากเราฟักด้วยสภาพแบบธรรมชาตินั้นเราอาจจะควบคุมไม่ง่ายเลยครับ ดังนั้นตู้ฟักไข่จึงมีประโยชน์แก่พวกเราไม่น้อยเลยครับ
หมามุ่ย ยาสมุนไพรสารพันประโยชน์
หมามุ่ยไทยและหมามุ่ยอินเดียเป็นพืชในตระกูลเดียวกัน ในตํารายาแพทย์พื้นบ้านไทยได้มีการนําส่วนต่าง ๆ ของหมามุ่ยมาผสมเป็นตํารายาสมุนไพรกันนานมากแล้ว เมล็ดของหมามุ่ยสามารถนํามาคั่วรับประทานได้ เพื่อเป็นการเสริมสมรรถภาพทางเพศ ในบางตําราก็นํามาตากแห้งทําเป็นรูปแบบผง เพื่อชงดื่มแก้อาการปวดเมื่อย ช้ําใน ส่วนรากก็ต้มกินแก้ไอได้ เมล็ดที่ตําเป็นผงแช่น้ํานํามาพอกเพื่อใช้แก้พิษแมลงป่องกัดได้ชะงัดนัก ส่วนสรรพคุณอื่นหลัก ๆ แล้วจะเป็นการช่วยเพิ่มความกําหนัดและทําให้อสุจิของเพศชายมีความแข็งแรงขึ้น ช่วยในเรื่องการมีบุตรยาก
บวบ ผักพื้นบ้าน นานาประโยชน์
บวบเป็นผักยอดนิยมสําหรับชาวบ้านและเป็นที่โปรดปรานมากๆ สําหรับแม่ครัวแทบทุกบ้าน เพราะนอกจากบวบจะปลูกง่ายแล้ว ยังสามารถนําไปทําอาหารได้หลากหลายเมนูอีกด้วยครับ ไม่ว่าจะเป็นแกงผัดต้มหรือทอด รสชาติก็อร่อยไม่แพ้กันแน่นอนครับ เพื่อนๆ เกษตรกรจึงหันมาปลูกบวบมากขึ้น เพราะนอกจากจะนํามารับประทานได้เองแล้วยังสามารถนําไปขายเป็นช่องทางหารายได้อีกทางหนึ่งได้อีกด้วย ไม่เพียงเท่านี้บวบยังมีประโยชน์ทางด้านโภชนาการสามารถนําไปใช้เป็นยาสมุนไพได้ด้วยครับ ไม่ว่าจะเป็นแก้ปวดหัว เหงื่อออกมากจนเกินไป หรืออาการวิงเวียนต่างๆ แถมในบวบนั้นยังมีสารที่ช่วยให้ร่างกายได้รับประโยชน์ได้อย่างมากมายอีกด้วยครับ
แตงไทย ใช้น้ําน้อย แต่ให้รายได้ไม่น้อย
ปัจจุบันการปลูกพืชหมุนเวียนเป็นเรื่องปกติ เช่นการปลูกแตงไทย  ที่เพื่อน ๆ ชาวนานิยมใช้รับมือกับปัญหาภัยแล้ง เพราะทุกวันนี้ การปลูกข้าวนาปรัง เริ่มทําได้ยากลําบากขึ้นทุกที ดังนั้นการปลูกพืชน้ําน้อยทดแทนจึงเป็นทางออกที่ช่วยสร้างรายได้เสริมเพื่อทดแทนนาปรัง
เครื่องสีข้าวขนาดเล็ก เลือกอย่างไรดีหนอ
เครื่องสีข้าวขนาดเล็ก เป็นเครื่องจักรกลการเกษตรที่ถูกพัฒนามาเรื่อย ๆ หากย้อนเวลากลับไปสักประมาณสิบกว่าปีก่อน  เราไปพูดคุยสอบถามกับเพื่อนเกษตรกร เกี่ยวกับ เครื่องสีข้าวขนาดเล็กสําหรับใช้ในครัวเรือน เชื่อว่าจะไม่ค่อยมีใครสนใจนัก เพราะในสมัยก่อนเครื่องสีข้าวขนาดเล็กเป็นเรื่องไกลตัว มีราคาแพงเป็นหลักแสน ไม่ค่อยจําเป็น และยังใช้งานยุ่งยาก แถมยังมีประสิทธิภาพในการทํางานที่ต่ํา ต่างจากปัจจุบัน ความก้าวหน้าของเทคโนโลยีทําให้เครื่องสีข้าวขนาดเล็กได้รับการพัฒนาให้มีประสิทธิภาพสูงขึ้น ใช้งานง่าย ใช้ประโยชน์ได้หลายอย่างมากขึ้น นอกจากสีข้าวแล้วยังสามารถ โม่ บด สับ ผลผลิตการเกษตรตัวอื่นได้อีกด้วย และราคายังถูกลงมามาก อยู่ในระดับไม่เกินสองหมื่นบาทเท่านั้น
ปูนา แปดขาพารวย
ตามธรรมชาติปูนาจะอยู่ในท้องนา ไม่มีคุณค่าและยังเป็นศัตรูของเพื่อนๆเกษตรกรที่ทํานาปลูกข้าว แต่จากการสังเกตและพบโอกาสว่าสามารถที่จะนํามาเลี้ยงเพื่อเป็นรายได้เสริมได้ เพราะปูนาจะผสมพันธุ์ในช่วงฤดูฝน ตัวเมียจะให้ไข่มากถึง 1,000 ฟองในแต่ละครั้ง หากเราจะนําปูนามาเลี้ยงเพื่อการขยายพันธุ์จําหน่ายก็จะเป็นรายได้เสริมอีกอย่างหนึ่ง
ไพล สมุนไพรเงินแสน
ไพลเป็นไม้ตระกูลเดียวกับขมิ้น จัดเป็นพืชชั่วฤดู ลําต้นสูงไม่เกิน 1.5 เมตร มีลําต้นแบบแง่งอยู่ใต้ดินหรือที่เราเรียกกันว่าหัวเหง้า ส่วนของหัวไพลจะมีเปลือกสีน้ําตาลอ่อนออกเหลือง เนื้อในมีสีเหลืองแกมเขียว ลําต้นจะแตกออกเป็นกอ มีกาบใบและโคนใบหุ้มเรียงกันเป็นชั้นๆ เหง้าไพลสดจะอุดมไปด้วยความชุ่มชื้น ฝืดคอ เผ็ดร้อน และมีกลิ่นหอมเป็นเอกลักษณ์ไม่เหมือนพืชชนิดอื่น
เห็ดตับเต่า เพาะง่าย กินได้ ขายได้ราคา
เห็ดตับเต่านั้น เป็นมีที่รู้จักกันดีแทบทุกภาค โดยในภาคกลางนั้นมีชื่อว่าเห็ดตับเต่า ส่วนภาคเหนือนั้นจะเรียกว่าเห็นห้า และภาคอีสานจะเรียกว่าเห็ดผึ้งหรือเห็ดเผิ่ง ส่วนภาคใต้นั้นก็เรียกว่าเห็ดตับเต่าเหมือนกันครับ ประโยชน์ของเห็ดตับเต่านั้นชาวบ้านส่วนใหญ่จะนิยมนํามาบริโภคเป็นอาหาร  ไม่ว่าจะเป็นแกงอ่อมเห็ดตับเต่า ต้มเห็ดตับเต่า รวมถึง ยําและผัดเห็ดตับเต่าอีกด้วย เวลาที่เราจะเลือกเห็ดชนิดนี้มาปรุงอาหารเราจะนิยมเลือกเห็ดตับเต่าที่มีขนาดใหญ่หรือขนาดกลางครับ เพราะจะให้รสชาติอร่อยและอ่อนนุ่มกว่า หากเป็นเห็ดตับเต่าที่มีขนาดเล็กแล้วเนื้อก็จะเหนียวไม่อร่อย ยิ่งกว่านั้นเรายังใช้เห็ดตับเต่าสีดํามาย้อมผ้าได้อีกด้วยครับ เพราะคนโบราณเขาไม่ได้มีสีย้อมผ้าแบบเคมีครับ
ต้นจามจุรี/ฉําฉา/ก้ามปู ไม่ว่าจะชื่อไหนก็ทําเงินได้
ต้นจามจุรี ชื่อนี้คนกรุงเทพฯ มักจะรู้จักเป็นอย่างดี แต่ถ้าเป็นในชนบทชาวบ้าน บางคนก็อาจจะไม่รู้จัก แต่ถ้าเรียกว่าต้นก้ามปู หรือ ต้นฉําฉา ล่ะก็ร้องอ๋อทันที เพราะต้นจามจุรี จะพบได้ทั่วไปทั้งริมถนน ท้องไร่ท้องนา ตาม โรงเรียน โรงพยาบาล หน่วยราชการต่างๆ  เพราะเขานิยมปลูกเอาไว้เพื่อสร้างความร่มรื่นให้ผู้คนได้อาศัยร่มเงาคลายร้อนกัน และที่สําคัญมากคือ ต้นจามจุรี  โตเร็ว  อึดอดทนต่อสภาพอากาศ แล้ง ร้อน น้ําท่วม โดยที่เจ้าของแทบไม่จําเป็นต้องดูแลเอาใจใส่อะไรเลย
มารู้จักกับ หินภูเขาไฟ และการนําไปใช้ประโยชน์
หินภูเขาไฟ มีชื่อฝรั่งว่า Pumice Stone หรือ หินพัมมิซ แต่ที่คนทั่วไปนิยมเรียกว่าหินภูเขาไฟ เพราะเข้าใจง่ายและบ่งบอกถึงที่มาว่าเกิดมาจากลาวาของภูเขาไฟจริงๆ
หอยเชอรี่ มีค่า ไม่ได้เป็นแค่หอยศัตรูพืช
หอยเชอรี่ คือพันธุ์ของหอยทากพันธุ์หนึ่งที่อาศัยอยู่ในน้ําจืด มีถิ่นกําเนิดอยู่ในเขตละตินอเมริกา เป็นหอยที่มีลักษณะละม้ายกับหอยปังและหอยโข่งมาก เพราะเป็นหอยที่มีรูปทรงกลมป้อมและยอดเตี้ยคล้ายกัน สีน้ําตาลเหลืองซึ่งเป็นสีเปลือกที่อ่อนกว่าหอยนาครับ ขอบปากหนา กว้าง เวลาหอยปิดปากจะจมลงไปลึก มีขดหอย 3 รอบ
ทุเรียนเทศ หวานชื่นใจ
ทุเรียนเทศเป็นพืชใบเลี้ยงเดี่ยว อยู่ในตระกูลเดียวกับน้อยหน่าและกระดังงา ส่งกลิ่นหอมในตอนเช้า มีผลคล้ายทุเรียนเนื่องจากมีหนามแหลมคม เปลือกมีสีเขียว เนื้อฉ่ําน้ําสีขาว รสชาติหวานอมเปรี้ยว มีเมล็ดสีดํา พบมากแถบอเมริกากลาง และบริเวณเอเชียตะวันออกเฉียงใต้ สามารถปลูกได้ดีในเขตที่มีความชื้นสูง
ไผ่ซางหม่น พืชเศรฐกิจทําเงินหลักแสน
หากพูดถึงไผ่แล้วเราคงรู้จักกันดีว่าต้นไผ่นั้นมีประโยชน์ในการใช้สอยประโยชน์อย่างมากมาย ไม่ว่าจะเป็นการใช้เพื่อทําเครื่องมืออุปกรณ์ในการทําการเกษตรหรืออุปกรณ์ในการประกอบอาหาร รวมทั้งภาชนะต่างๆ ในชีวิตประจําวัน  ในอดีตนั้นอาจนําไผ่มาทําเป็นอาคารบ้านเรือนเลยก็ว่าได้  ไผ่มีหลายชนิด แต่ไผ่ที่คนส่วนใหญ่นิยมนํามาใช้มากและปลูกเพื่อส่งออกตลาดอุตสาหกรรมมากที่สุดนั้นก็คือ “ไผ่ซางหม่น”   โดยไผ่ประเภทนี้จะนิยมนําไปแปรรูปเป็นเฟอร์นิเจอร์ ทั้งขายในประเทศและส่งออกนอกประเทศ ด้วยรูปร่างลําต้นของไผ่ชนิดนี้มีลักษณะที่สวยงามกว่าไผ่ชนิดอื่น รวมทั้งหน่อไผ่ยังสามารถใช้ปรุงอาหารได้อีกด้วยครับ
ชมพู่มะเหมี่ยว หวานอมเปรี้ยวถูกใจทุกวัย
ชมพู่มะเหมี่ยวเป็นไม้ผลพันธุ์หนึ่งในกลุ่มชมพู่ ซึ่งเป็นไม้ผลเขตร้อนมีถิ่นกําเนิดในประเทศอินเดีย จัดอยู่ตระกูลเดียวกับฝรั่ง หว้า และยูคาลิปตัส เป็นพืชที่ชอบน้ํา คนโบราณจึงนิยมปลูกเป็นไม้มงคลประจําบ้าน
การเพาะเมล็ด เกร็ดเล็กๆ ที่ควรรู้
หากพูดถึงเรื่องของการเพาะพันธุ์พืช ไม่ว่าจะเป็นการเพาะเมล็ด การเพาะต้นกล้า ติดตา ตอนกิ่งหรือปักชํา เชื่อว่าเพื่อนๆ เกษตรกรมืออาชีพที่อยู่ในสายการปลูกพืชจะต้องรู้จัก ทําเป็นและทําเองกันทุกคน  เพราะถือว่าเป็นต้นทุนการผลิตที่สําคัญของเราเลยครับ ผลผลิตของเราจะดีหรือไม่ก็ต้องเริ่มต้นจากขั้นตอนนี้กันเลยครับ
ปลาบู่ ตลาดที่เติบโตอย่างต่อเนื่อง
ปลาบู่ เป็นปลาน้ําจืดที่ได้รับการยอมรับว่าเป็นสัตว์เศรษฐกิจ เพราะเป็นสินค้าส่งออกที่ทํารายได้จากต่างประเทศเข้ามาในไทยปีละหลายสิบล้านบาท ประเทศผู้นําเข้าปลาบู่จากบ้านเรารายใหญ่ คือประเทศในแถบเอเชีย เช่นสิงคโปร์มาเลเซีย และฮ่องกง โดยอัตราการส่งออกมีปริมาณที่สูงขึ้นอย่างต่อเนื่อง